CELEX: C2005/082/71
Language: sk
Date: 2005-04-02 00:00:00
Title: Vec T-27/05: Žaloba podaná dňa 14. januára 2005: Carmela Lo Giudice proti Komisii Európskych spoločenstiev

2.4.2005   
            
            
               SK
            
            
               Úradný vestník Európskej únie
            
            
               C 82/40
            
         Žaloba podaná dňa 14. januára 2005: Carmela Lo Giudice proti Komisii Európskych spoločenstiev
   (Vec T-27/05)
   (2005/C 82/71)
   Jazyk konania: francúzština
   Carmela Lo Giudice, bydliskom v Strombeek-Bever (Belgicko), v zastúpení: Frédéric Frabetti a Gilles Bounéou, advokáti, ktorí si zvolili adresu na doručovanie v Luxemburgu, podala 14. januára 2005 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobkyňa navrhuje, aby Súd prvého stupňa:
   
               1.
            
            
               zrušil hodnotené obdobie za rok 2003 (obdobie od 1. januára 2003 do 31. decembra 2003),
            
         
               2.
            
            
               ak nie, aby zrušil rozhodnutie zo 4. mája 2004, ktorým sa uzavrelo hodnotenie služobného postupu (HSP) žalobkyne za obdobie od 1. januára 2003 do 31. decembra 2003,
            
         
               3.
            
            
               rozhodol o výdavkoch, trovách a odmenách a zaviazal Komisiu Európskych spoločenstiev nahradiť trovy konania.
            
         Žalobné dôvody a hlavné tvrdenia
   Žalobkyňa, úradníčka Komisie, bola od 1. decembra 2003 do 10. mája 2004 práceneschopná. Komisia v tomto období vypracovala jej hodnotenie služobného postupu a to bez toho, aby sa na tom žalobkyňa zúčastnila.
   Na podporu svojej žaloby žalobkyňa predovšetkým tvrdí, že vytvorenie nových počítačových formulárov v rámci nového systému vypracovania hodnotenia služobného postupu, ktoré sa vyplňujú priamo na obrazovke a sú zhromaždené v počítačovom systéme personálneho riadenia, je vytvorením paralelných súborov v rozpore s článkom 26 Služobného poriadku.
   Žalobkyňa tiež tvrdí, že skutočnosť, že sa nezúčastnila na vypracovaní hodnotenia je v rozpore s článkom 43 Služobného poriadku, Všeobecnými vykonávacími ustanoveniami k tomuto článku ako aj s princípom správneho úradného postupu, princípom zákazu diskriminácie a zákazom svojvoľného konania. V rovnakom kontexte sa žalobkyňa odvoláva na zneužitie právomoci, nedostatočné odôvodnenie, porušenie princípu ochrany legitímnej dôvery a pravidla „Patere legem quam ipse fecisti“, ako aj porušenia povinnosti starostlivosti o zamestnancov.